Excursió Circs i llacs: Vall de Campcardós
2025-12-13 08:00 - 15:00 (Europe/Andorra)
Descripció de l’Itinerari:
Sortirem de PORTA ( 1.500 m) seguint el curs de la Ribera de Campcardós pel GR 7- GR 107, que travessa la Portella Blanca d’Andorra ( 2,517 m), en la partió entre els tres estats: Andorra, França i Espanya.
Vell camí de pas, d’homes i bèsties de bast, que suportava un important tràfec comercial en èpoques reculades en els mesos que estaven oberts els passos de muntanya. Els primer tram és empedrat i romanen restes d’antigues edificacions d’ús pastoral. A la mitad del recorregut previst, hi trobaren un petit refugi més modern, d’ús exclusiu pels ramaders de la comuna.
El de Campcardós, és un dels circs més impressionants del nostre entorn, flanquejat per muntanyes de gran alçada, el més alt , el Puigpedrós ( 2.914 m)seguit d’el pic de Camp Colomer ( 2.869 m), el d’Engorgs ( 2.831 m ) el Pic Negre d’Envalira ( 2.819 m) els Pics de la Font Negre (2.877 m), etc. Sense oblidar l’impresionant Peiraforca ( 2.647 m) que la seva silueta rocallosa ens acompanyarà tot del camí.

Es un itinerari, que essencialment no presenta gran dificultat, però no hem de menystenir, que transitarem per terrenys d’alta muntanya ( estatge alpí i subalpí ) fins allà on comença l’estatge nival. En aquesta època la marxa potser més dificutosa pel desglaç i encara hi podem trobar importants congestes de neu, que ens poden alentir el pas. No està assegurat que puguem arribar fins al fons del circ: La Pleta de Barrera (2.300 m). Us informarem amb més detall, després que, pocs dies abans, haguem fet el reconeixement de preparació de l’excursió.

Cal que els caminants disposeu de bona forma física i de la resistència necessària per un recorregut d’aquesta distància i desnivell per uns terrenys que poden esdevenir dificultosos.

Remarquem , que no deixarem ningú enrere i atendre les situacions del grup i les personals de tots els excursionistes i que sempre posarem per davant la seguretat de tots i del grup en el seu conjunt.

Tindrem en compte la meteorologia com a factor determinant de la seguretat a la muntanya i que pot ser adversa en aquest època de primavera. Seguint la previsió a 48 hores vista decidirem la realització de la sortida.
Bibliografia: per ampliar informació podeu consultar el mapa i la guia de l’editorial Alpina : Puigpedrós, Tossa Plana
de Lles. En la pàgina 53. 4 de la guia, el nostre company Manel Figuera descriu abastament l’itinerari, que nosaltres seguirem en la seva part baixa ( fins la cota 2.300 m)
